Н А Р Е Д Б А

ЗА

СИМВОЛИТЕ, ПОЧЕТНИТЕ ЗНАЦИ И ЗВАНИЯ НА ОБЩИНА

ПРИМОРСКО  И  НАСЕЛЕНИТЕ МЕСТА ОТ ОБЩИНАТА

         Глава първа

Общи положения

Чл.1 Наредбата определя материята относно символите, почетните знаци и звания на Приморско, както и условията и критериите за присъждането на почетните и знаци.


Чл.2 При определяне вида и символиката на знаците се вземат предвид традициите и обичаите на населението от района и околността му.

Глава втора
/Загл.изм.с Решение №174/23.07.2012г./
Символи на Приморско и Китен и съставните селища на община Приморско

Чл.3 Символите на Приморско са:

· знаме;

· герб;

· символичен ключ.

Чл.4/1/ / изм.с Решение №174/23.07.2012г./ Знамето на Приморско се изработва от копринен плат на бели и сини вертикални ивици в правоъгълна форма, върху което отчетливо е изработен герба на Приморско.

/2/ /изм.с Решение №174/23.07.2012г./Знамето на Приморско може да се изработва в различни размери, в зависимост от мястото на поставянето или условията при носенето му.

Чл.5 Гербът на Приморско има форма на котва, с вписано графично изображение на море, тризъбец на бог “Нептун”,слънце и син флаг с надпис “Приморско”.

Чл.6 Символичният ключ на Приморско представлява художествено изработен ключ от  метал, върху който е поставен герба на  Приморско.
Чл.6а. /нов с Решение №174/23.07.2012г.//1/ Символите на гр. Китен са:

•
Знаме

•
Герб” 

/2/ Знамето на гр.Китен се изработва от копринен плат на бели и сини диагонални ивици, в триъгълна форма, като върху горната бяла ивица отчетливо е изработен герба на гр. Китен.

/3/ Знамето на гр.Китен може да се изработва в различни размери в зависимост от мястото на поставянето или условията на носенето му.

/4/ Гербът на гр.Китен има форма на заострен от долу правоъгълник, с вписано графично изображение на море, лодка, пясък, слънце и гора, с надпис най-отгоре КИТЕН на кирилица и латиница и най-отдолу цифрите 1932.
Глава трета

Чл.7 Почетните знаци на Приморско са:

1.Позлатен почетен знак;

2.Посребрен почетен знак;

3.Почетна грамота;

4.Почетен медал;
5.Почетна значка.
Чл.8 Позлатеният и посребреният почетни знаци са едностранни, състоящи се от два елемента: основа и герб-силикатен емайл.

Чл.9 Почетната грамота представлява луксозен лист в правоъгълна форма с художествено оформление и изображение на герба на Приморско.В нея се вписва името на призьора, номера и датата на решението на ОбС, както и мотивите за присъждане.

Чл.10 Почетният медал представлява кръгла бронзова обвивка в обичаен размер с  едностранно изображение на герба на  Приморско.
Чл.11 Върху почетната значка е изобразен герба на Приморско.
Глава четвърта

Почетни звания.

Чл.11 Почетните звания на Приморско са:


1.Почетен гражданин;


2.Заслужил гражданин.

Глава пета

Условие и критерии за присъждане на символите, почетните звания и знаците

Чл.12./1/.Символичният ключ се връчва на Кмета на общината при встъпване в длъжност, след полагане на клетва пред Общинския съвет.Той е преходен и се предава на всеки следващ кмет.


/2/.Копие от символичния ключ се присъжда от ОбС и връчва от Кмета на общината на държавните ръководители, кметове на побратимени градове и др.официални представители на чужди държави за изключителните им заслуги към България и Приморско, в знак на гостоприемство, добра вола и желание за сътрудничество.

Чл.13./1/.Позлатеният почетен знак се присъжда от ОбС и се връчва от председателя му на удостоените  със званието “Почетен гражданин на Приморско” при подходяща тържествена обстановка.


/2/.Посребреният почетен знак се присъжда от Общинският съвет и се връчва от председателя му на удостоените със званието “Заслужил гражданин на Приморско” при подходяща тържествена обстановка.

Чл.14. Почетната грамота се присъжда от Общинския съвет на български и чужди граждани за значими заслуги към Приморско и България във всички области на обществения живот.Тя се връчва от Председателя на ОбС и на удостоените с почетни звания и почетни знаци на Приморско при подходяща тържествена обстановка.

Чл.15.Предложение до ОбС за присъждане на “Символния ключ на Приморско”, за присъждането на символи, почетни звания и знаци могат да правят:


1.Председателят на ОбС;


2.Кмета на общината;


3.Постоянните комисии към ОбС;


4.Група общински съветници;


5.Кметове и кметски наместници.

      6.Всеки общински съветник

     7.С подписка от 1/5 от населението на общината

Чл.16 С почетни медали се удостояват от Кмета но общината обществени организации, културни институти и други, както и граждани на общината за техни значими заслуги към общината.

Чл.17.Удостояването със символите, почетните знаци и звания се оповестява по подходящ начин пред населението на общината.

Чл.18./1/. При Кмета на Общината се завежда специална книга, в която се вписват организациите и гражданите удостоени със символите, почетните знаци и звания.


/2/.В книгата се вписват още номера и датата на решението на ОбС, съответно заповедта на Кмета на общината, с които са присъдени, както и мотивите и заслугите за това.

Преходни и заключителни разпоредби

§1.Тази Наредба се издава на основание чл.22, ал.1, във връзка с чл.21, ал.1, т.21 от ЗМСМА и влиза в сила два месеца след приемането й от ОбС.

§2.В посоченият отлагателен срок Кмета на Общината разпорежда изработването на визираните в Наредбата символи, знаци и книги по предварително изработени и утвърдени проекти, приети от ОбС.

§3.Гербът на Приморско задължително се оставя в кабинета на Председателя на ОбС, кабинета на Кмета и върху фасадата на сградата на общината.

§4.Гербът и знамето на Приморско се поставят в ритуалните зали заедно с герба и знамето на Република България.

§5.Тази Наредба отменя всички досегашни регламентирани и нерегламентирани разпоредби, символи и знаци използвани в общината.

§6.Наредбата е приета с Протокол №31/18.05.2002 год.
§7. Наредбата е актуализирана с Решение №247/11.03.2003г. в частта глава II, чл.6; глава III, чл.7, т.5; глава III,чл.8; гл.III,чл.10; гл.III, чл.11;Решение №174/23.07.2012г. в чл.4 и нов чл.6а.
Приложение 1

К Р И Т Е Р И И

за

удостояване със званието “Почетен гражданин на Приморско” и “Заслужил гражданин на Приморско”

І.Званието “Почетен гражданин на Приморско” се присъжда:


1.На български граждани за дългогодишни, последователни и особено резултатни усилия, допринесли за развитието и за издигане авторитета на Приморско и общината в национален и международен план и получили гражданска признателност;


2.На чуждестранни граждани за изключителни заслуги за развитието на Приморско и общината.

ІІ.Званието “Заслужил гражданин на Приморско” се присъжда на:

1.Личности живели и работили в Приморско и общината за:

· научно-технически постижения, имащи особено голямо значение за развитието на местното и национално стопанство;

· създаване на творби, обогатили местната и националната културна съкровищница;

· спортна и треньорска дейност, довела до реализиране на високи постижения на местно, национално, европейско и световно равнище;

· многогодишна лекарска, учителска, културна, юридическа, политическа, обществена и др.дейност, получила местно, национално и международно признание.

2.Български и чуждестранни граждани с особени заслуги към Приморско и общината:

· във всички области на обществените, стопанските, спортните и духовните дейности;

· проявени героизъм и самопожертвователност при природни бедствия и аварии;

· популяризиране и издигане авторитета на Приморско и общината зад граница;

Общинският съвет може да присъжда званията “Почетен гражданин на Приморско” и “Заслужил гражданин на Приморско” и за непосочени по-горе дейности, спазвайки високите изисквания към постиженията на отличаваните.”

